Diari Oficial de la Generalitat Valenciana


Sumari del DOGV 6313, del 19-07-2010 (2010/8107)

RESOLUCIÓ de 14 de juliol de 2010, de la directora de l'Agència Valenciana de Foment i Garantia Agrària, per la qual es convoquen, per a l'exercici 2010, les ajudes per a la creació o l'adequació de les entitats d'assessorament a les explotacions agràries.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6313

Data del DOGV
:   19-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8107


Data del document
:   14-07-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

 Descriptors 

:   * ajuda pública
    * modernització de l'explotació agrària
    * suport econòmic
    * jove agricultor
    * ajuda a l'agricultura

RESOLUCIÓ de 14 de juliol de 2010, de la directora de l'Agència Valenciana de Foment i Garantia Agrària, per la qual es convoquen, per a l'exercici 2010, les ajudes per a la creació o l'adequació de les entitats d'assessorament a les explotacions agràries. [2010/8107]
Amb esta resolució es convoquen les ajudes, per a l'exercici 2010, regulades en l'Orde de 24 de juny de 2010, de la Conselleria d'Agricultura, Pesca i Alimentació (DOCV núm. 6303, de 5 de juliol de 2010), per la qual s'aproven les bases reguladores de les subvencions en matèria d'implantació de servicis d'assessorament a les explotacions agràries en el marc del Programa de Desenrotllament Rural de la Comunitat Valenciana 2007-2013.
En l'article 4.2 de l'esmentada orde s'indica que el termini de presentació de sol·licituds corresponents a la convocatòria de cada any s'establirà mitjançant una resolució de la directora de l'Agència Valenciana de Foment i Garantia Agrària publicada en el Diari Oficial de la Comunitat Valenciana.
L'article 23.2 de la Llei 38/2003, de 17 de novembre, General de Subvencions, i l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat exigixen la publicació de les línies de subvenció que financen i l'import global màxim destinat a les subvencions públiques. De conformitat amb els esmentats preceptes, l'article 6 d'esta orde de 24 de juny de 2010, preveu la publicació anual en el Diari Oficial de la Comunitat Valenciana, mitjançant una resolució de la directora de l'Agència Valenciana de Foment i Garantia Agrària, de les quanties totals màximes de les ajudes i de les aplicacions pressupostàries que les financen, d'acord amb els pressupostos de la Generalitat corresponents a cada exercici pressupostari.
Per tot això, d'acord amb les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12 de setembre de 2006), i a proposta de la directora general de Producció Agrària, resolc:
Apartat primer
El termini de presentació de sol·licituds d'ajudes, per a l'exercici 2010, s'establix en vint dies hàbils, comptadors des de l'endemà de la publicació d'esta disposició en el Diari Oficial de la Comunitat Valenciana.
Apartat segon
1. Les subvencions per a la creació o l'adequació de les entitats d'assessorament a les explotacions agràries estan enquadrades en la mesura 115, de l'eix 1, de les ajudes al desenrotllament rural que finança el Fons Europeu Agrícola de Desenrotllament Rural (FEADER) establit en el Reglament (CE) 1698/2005, de 20 de setembre de 2005, del Consell, s'enquadren les diferents ajudes en la mesura i en l'eix indicats del Programa de Desenrotllament Rural de la Comunitat Valenciana 2007-2013.
1.1 L'import global màxim de les ajudes regulades en l'article 3.1 a de l'orde de bases per a les inversions en l'adquisició de béns inventariables, a càrrec del capítol 7, de la línia de subvenció SE833000, és:
Anualitat 2010: 75.000 euros.
1.2 L'import global màxim de les ajudes regulades en l'article 3.1 b de l'orde de bases per a la contractació del personal tècnic i administratiu necessari, a càrrec del capítol 4, de la línia de subvenció SE832000, és:
Anualitat 2010: 200.000 euros.
2. En el finançament de la mesura 115 participen sobre el cost total de les despeses públiques elegibles: el FEADER en un 21,58%, el Ministeri de Medi Ambient i Medi Rural i Marí en un 77,54%, i la Conselleria d'Agricultura, Pesca i Alimentació en un 0,88%.
3. La concessió de les ajudes convocades s'efectuarà per mitjà d'un règim de concurrència competitiva, i en cas que l'import total sol·licitat siga superior a l'import global màxim establit, s'aplicaran els criteris de prioritat establits en el punt 7, de l'article 4, de l'Orde de 24 de juny de 2010.
Apartat tercer
Segons l'article 57.2 del Reglament (CE) número 1974/2006, en la seua nova redacció feta pel Reglament (CE) número 363/2009, els programes de desenrotllament rural poden incloure pagaments realitzats pels estats membres per al desenrotllament rural, exclosos de l'àmbit d'aplicació de l'article 36 del Tractat, a favor de mesures previstes en l'article 25 del Reglament (CE) número 1698/2005, sempre que l'ajuda estatal s'haja descrit de la manera indicada en l'annex II, punt 9, lletra B, de l'esmentat reglament.
El PDR de la Comunitat Valenciana 2007-2013 establix que tota ajuda concedida en virtut de la mesura 115 serà conforme al Reglament (CE) número 1998/2006, relatiu a l'aplicació dels articles 107 i 108 del Tractat a les ajudes de minimis. Atés que el règim de minimis és un dels previstos en l'esmentat punt 9, lletra B, de l'annex II del Reglament (CE) número 1974/2006, estes ajudes són compatibles amb la política comunitària de competència.
En virtut d'allò que exposa i d'acord amb l'apartat 4, de l'article 7, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta resolució no necessita de la seua notificació a la Comissió Europea ja que no té tots els requisits de l'apartat 1, de l'article 107 del TFUE.
Apartat quart
Pel que fa a la publicació d'informació sobre els beneficiaris, s'informa:
Que de conformitat amb l'article 4 del Reglament (CE) número 259/2008, de 18 de març de 2008, de la Comissió, pel qual s'establixen disposicions d'aplicació del Reglament (CE) 1290/2005, del Consell, en allò que fa referència a la publicació de la informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els esmentats reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.
Pel que fa a les dades de caràcter personal, els beneficiaris poden exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i l'autorització expressa a l'Agència Valenciana de Foment i Garantia Agrària per a la recollida, incorporació als respectius fitxers i el tractament de les esmentades dades personals, així com per a la seua conservació durant els terminis previstos en les disposicions aplicables.
Apartat quint
Esta resolució posa fi a la via administrativa i contra esta es pot interposar, potestativament, recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat des de l'endemà de la seua publicació, o impugnar-se directament davant del Jutjat Contenciós Administratiu en el termini de dos mesos, des de l'endemà de la seua publicació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i amb els articles 8.3, 25.1, 46.1 de la Llei de la Jurisdicció Contenciosa Administrativa.
València, 14 de juliol de 2010.- La directora de l'Agència Valenciana de Foment i Garantia Agrària: Pilar Amigó Salví.